Document ID: /roh_data/filtered/fineweb-2-filterrobots_roh.jsonl.gz/35114

In mat a Ftan porta il bel num Jarno. Pli baud eri usit tar nus da dar als uffants prenums dals parents, magari da la nona u dal non. Oz tschernan blers geniturs nums ch'els han udì casualmain e che plaschan. Il bab aveva seguì in temp las cursas dad auto cun il pilot talian Jarno Trulli, da là enconuscheva el quest num finlandais che correspunda al num biblic dal profet Jeremia. La lingua suomi è dal tuttafatg autra che las linguas europeicas, ella è parentada be cun l'ungarais. Per Jeremia existan anc autras furmas sco Jarmo, Jarkko, Jere, u Jorma.